เตือนชาวรังสิต! ย้ายของขึ้นที่สูง หลังระดับน้ำ “คลองรังสิตประยูรศักดิ์” ล้นเขื่อน
“ปทุมธานี” เตือนประชาชนชาวรังสิตย้ายของขึ้นที่สูง หลังระดับน้ำ “คลองรังสิตประยูรศักดิ์” ล้นข้ามแนวเขื่อนเข้าสู่ถนน และบ้านเรือน แนะติดตามข่าวสารอย่างใกล้ชิด
“ปทุมธานี” เตือนประชาชนชาวรังสิตย้ายของขึ้นที่สูง หลังระดับน้ำ “คลองรังสิตประยูรศักดิ์” ล้นข้ามแนวเขื่อนเข้าสู่ถนน และบ้านเรือน แนะติดตามข่าวสารอย่างใกล้ชิด
8 ก.ย. 2565

ร.ต.อ. ตรีลุพธ์ ธูปกระจ่าง นายกเทศมนตรีนครรังสิต พร้อมด้วยทีมงาน ลงพื้นที่พร้อมเจ้าหน้าที่ฝ่ายป้องกันและบรรเทาสาธารณภัย เร่งเพิ่มทำแนวคั่นดินป้องกันระดับน้ำจากคลองรังสิตประยูรศักดิ์ที่ล้นข้ามแนวเขื่อนเข้าสู่ถนน และบ้านเรือนประชาชนอย่างเร่งด่วน เนื่องจากมีปริมาณฝนตกกระหน่ำลงมาอย่างต่อเนื่องในช่วงสายที่ผ่านมา ทำให้มีปริมาณน้ำฝนสะสมเป็นจำนวนมากทั่วพื้นที่ อาจทำให้มีน้ำท่วมขัง จึงขอให้ประชาชนอพยพเคลื่อนย้ายทรัพย์สินขึ้นที่สูง และติดตามข่าวสารอย่างใกล้ชิด
สำหรับสถานการณ์ระดับน้ำในเขตพื้นที่เทศบาลนครรังสิต ระดับน้ำคลองรังสิตประยูรศักดิ์ เขื่อนสะพานแดง ระดับน้ำ : 1.78 เมตร (ธงส้ม) สภาวะระดับน้ำอยู่ในเกณฑ์ที่มีความเสี่ยงอันตราย ให้อพยพเคลื่อนย้ายทรัพย์สินขึ้นที่สูง และติดตามข่าวสารอย่างใกล้ชิด